Folkevognsfabrikkerne blev grundlagt i 1930'erne af Hitler under navnet KdF-wagen, som var en del af hans program for Kraft durch Freude. Det var meningen, at forbrugerne op gennem 30'erne skulle spare op til deres egen folkevogn. Bilen blev udviklet af professor Ferdinand Porsche og blev præsenteret i 1936. Produktionen kunne dog ikke gå i gang, før en helt ny by blev grundlagt: Wolfsburg i Niedersachsen, hvor Volkswagenwerke blev grundlagt i 1938. Det nåede de ikke før 2. verdenskrig brød ud, hvorfor der aldrig blev leveret nogen KdF-vogne til almenheden. Til gengæld byggede man til krigsbrug den såkaldte 'Kübel-Wagen' på den samme bund/chassis. Fabrikkerne blev under krigen udsat for voldsomme bombardementer. Byen fik i øvrigt navn efter et slot, der lå på stedet: Wolfsburg. Efter krigen blev den britiske major Ivan Hirst sat til at få fabrikken i gang (Wolfsburg lå i den britiske zone af Tyskland). Efter at have benyttet faciliteterne til reparation af britiske kampvogne og andre køretøjer, optog man produktionen af den førkrigsmodel, som prof. Porsche havde udviklet. Man regnede med, at det hurtigt ville få en ende, og at en ny model måtte udvikles. Det viste sig dog ikke at holde stik. VW type 1 endte med at overtage Ford T's trone som den mest producerede bilmodel nogen sinde (dog siden overgået af Toyota Corolla). Den populære model udgik af produktionen i Tyskland i slutningen af 1970'erne, men blev produceret i Mexico frem til 2003. Denne totale afhængighed af en enkelt bilmodel var ved at koste Volkswagen livet i slutningen af 1960'erne. Man havde bygget en varevogn, VW Transporter (også kaldet Rugbrødet) på hækmotor/pendulakselgrundlaget og fremstillede også enkelte andre modeller (model 411 og 412), men de blev kommercielle fiaskoer. Først med introduktionen af Volkswagen Passat og Volkswagen Golf i 1973 fik VW-koncernen modeller, der kunne føre virksomheden videre. Volkswagen havde på den tid opkøbt forskellige små tyske bilmærker, og disse fusioner samlede bl.a. NSU og Audi i VW-koncernen, der herefter blev kaldt VAG-koncernen (VAG: Volkswagen Aktiengesellschaft). Volkswagen diesel-skandalen Allerede i maj 2014 lavede universitet i West Virginia en undersøgelse, som viste nogle bilers udledningstal var væsentlig højere end på papiret. Testen inkluderede bl.a. en VW Jetta og Passat fra hhv. 2012 og 2013. Universitetet kontaktede California Air Resources Board og The Environmental Protection Agency, der tager kontakt til Volkswagen. Volkswagen mener resultatet af undersøgelsen skyldes fejlvurderinger eller tekniske problemer. Volkswagen indkaldte alligevel herefter 500.000 biler, men rettelserne som blev lavet på disse biler kunne næsten ikke måles.  Softwaren brugt til at skjule den højere udledning blev leveret af Bosch. Bosch advarede dog allerede Volkswagen i 2007, da de mente den tyske bilproducent brugte softwaren ulovligt. Herefter rullede sagen og d.3 september 2015 indrømmede Volkswagen, at de har installeret en snydesoftware i i nogle biler. Softwaren gjorde bilens udledning var lav i starten (hvor den blev målt), og herefter steg. D.18 september var Volkswagen-aktien faldet med 40 % og den daværende CEO, Martin Winterkorn, opsagde sin stilling øjeblikkeligt. D.25 september blev den nye CEO offentliggjort i form af Matthias Müller, der tidligere var CEO hos Porsche. I alt fortalte Volkswagen koncernen, at det drejede sig om over 11 millioner biler, hvoraf 2,1 millioner var Audier og 1,2 millioner Skodaer. I Danmark er 91.000 biler ramt. Disse Volkswagen-modeller er ramt – bemærk kun nogle årgange er ramt!: -      Jetta & stationcar -      Beetle & cabriolet -      Golf & stationcar -      Passat  Volkswagen 2016 Den tyske verdenskoncern solgte i året flere biler end Toyota og er dermed – verdens største bilfirma. Volkswagen Group øgede sit globale salg i 2016 med knap fire procent til 10,3 mio. køretøjer. Dermed er Volkswagen verdens største bilproducent målt efter antal solgte biler. Volkswagen også størst for hele 2016 Med Volkswagens fremgang og Toyotas tilbagegang i salg er der udsigt til, at Volkswagen i 2016 for første gang kan kalde sig verdens største bilproducent.